Cimliansko tvenkinys

Cimliansko tvenkinys (rus. Цимлянское водохранилище) – tvenkinys Rusijos Volgogrado ir Rostovo srityse, Dono upės slėnyje. Ilgis – 320 km. Didžiausias plotis – 38 km. Šiaurinėje dalyje jungiasi su Volgos-Dono kanalu. Susidarė pastačius hidroelektrinę. Statyba prasidėjo 1948 m. Užtvankos ilgis – 12,8 km. Tvenkinys užpildytas 1952–1953 m., upės vandens lygis pakilo 27 m. Buvo užtvindytas istorinis paminklas – chazarų tvirtovė Sarkelis. Drėkinimas, žvejyba (produktyviausias Rusijos tvenkinys). Uostai – Volgodonskas, Kalačas prie Dono.